Μιχαήλ Πετρίδης

Ο Μιχαήλ Γ. Πετρίδης (απεβίωσε στις 4 Απριλίου 1966) ήταν Έλληνας γιατρός και Δήμαρχος Ρόδου από το 1955 ως τον θάνατό του, το 1964.

 Βιογραφία 
Ήταν γιος του Γεωργίου Πετρίδη, Συμιακού στην καταγωγή. Για πρώτη φορά εξελέγη με ποσοστό 55,23% στις εκλογές που έγιναν στις 21 Νοεμβρίου 1954 με το συνδυασμό Ηνωμένη Ανεξάρτητος Παράταξις  που υποστηριζόταν  από το Γαβριήλ Χαρίτο και το βουλευτή Γιάννη Ζίγδη.Ο Δήμαρχος Κολοσσός , Drasis news, 7-4-2014, ανάκτηση 19-7-2014. Ανέλαβε δήμαρχος τον Ιανουάριο του 1955 και διαδέχθηκε το Φώτιο Φωταρά.Διατελέσαντες δήμαρχοι  στο δικτυακό τόπο του Δήμου Ρόδου.

Ως δήμαρχος μερίμνησε για την τουριστική προβολή του νησιού και επέβαλε ενδυματολογικό κώδικα, με αποτέλεσμα ακόμα και οι μικροπωλητές να ντύνονται στα λευκά. Μετά το σεισμό του 1957 συνετέλεσε στην αποκατάσταση των ζημιών, με τη συνδρομή του αμερικανικού Ναυτικού. Κατασκεύασε επίσης το νεκροταφείο της Ρόδου. Από το Μάιο ως τον Ιούλιο του 1964 ο Πετρίδης τέθηκε σε αργία και επανήλθε στα καθήκοντά του τον Αύγουστο του 1964. Υπήρξε πολύ επικοινωνιακός, καθώς έπειτα από πρόσκλησή του ήρθαν στο νησί πολλές προσωπικότητες, μεταξύ των οποίων και ο στρατάρχης Τίτο της Γιουγκοσλαβίας.Επίσημη επίσκεψη του Προέδρου της Γιουγκοσλαβίας Γιόσιπ Μπροζ Τίτο στη Ρόδο το Μάρτιο του 1959, Εθνικό Οπτικοακουστικό Αρχείο, ανάκτηση 19-7-2014.

Τα τελευταία χρόνια της ζωής του σχεδίαζε την ανακατασκευή του Κολοσσού της Ρόδου με χορηγούς από την Αγγλία.Αν ζούσε ο Πετρίδης ακόμα δήμαρχος θα ήταν...!, Η Ροδιακή, 5-8-2012, ανάκτηση 19-7-2014.

Πέθανε αδόκητα και εν ενεργεία τον Απρίλιο του 1966 και τον διαδέχθηκε προσωρινά ο υποδήμαρχος Ηλίας Ζαχαριάδης.

Παραπομπές

Κατηγορία:Έλληνες ιατροί του 20ού αιώνα
Κατηγορία:Δήμαρχοι Ρόδου